Световната банка : COVID - 19 ще забави рязко растежа на икономиките в Азия Банката очаква в най - добрия случаи икономиката на Китай да забави растежа си до 2 , 3 % за годината Очаква се пандемията от коронавирус рязко да забави растежа на развиващите се икономики в Югоизточна Азия и Тихия океан , както и тази на Китай , предупредиха от Световната банка . Банката заяви , че прецизните прогнози за растеж са трудни , предвид бързо променящата се ситуация , но посочи , че растежът на развиващите се икономики в региона може да се забави до 2 , 1 % през 2020 г . или , при по - лошия сценарий , да се свие с 0 , 5 % , в сравнение с прогнозирания ръст от 5 , 8 % през 2019 г . В Китай , където се зароди пандемията в края на декември , се предвижда растежът да се забави до 2 , 3 % при базовия сценарий или до 0 , 1 % през 2020 г . при по - мрачния сценарии , в сравнение с ръста от 6 , 1 % през 2019 г . Регионът е изправен пред необичайна комбинация от „ разрушителни и взаимно засилващи се събития “ , се казва в доклада на Световната банка . " Сериозните икономически щети изглеждат неизбежни във всички страни “ , добавят от банката . Страните в региона трябва да инвестират в капацитета на здравните си системи и да предприемат целенасочени фискални мерки , като предоставяне на субсидии за заплащане на болнични и здравни грижи , за да смекчат някои от непосредствените последици от пандемията . „ Задържането на пандемията би позволило устойчиво възстановяване в региона , въпреки че рисковете за перспективите от стреса на финансовия пазар ще останат високи “ , се казва в съобщението на банката . Финансовият шок от пандемията също се очаква да има сериозно влияние върху нивото на бедност , при което долната граница на дохода е 5 , 50 долара на ден , съобщи Световната банка . Базовият сценарий предвижда свиването на нивото на бедност в региона да се забави с 24 милиона души през 2020 г . поради пандемията . Ако икономическата ситуация се влоши още повече , бедността може да се увеличи с около 11 милиона души . Според предварителните прогнози близо 35 милиона души ще избягат от бедността в региона през 2020 г . , включително над 25 милиона само в Китай , съобщи банката . В допълнение към целенасочените фискални мерки , страните трябва да се стремят към по - задълбочено международно сътрудничество и нови трансгранични публично - частни партньорства , за да ускорят производството и предлагането на ключови медицински стоки и услуги и да гарантират финансова стабилност след кризата . Страните също трябва да облекчат условията по отпускане на кредити , за да помогнат на домакинствата да възстановят потреблението си и да помогнат на фирмите да преживеят непосредствения шок от заразата . „ Добрата новина е , че регионът разполага със сили , които може да използва , но страните ще трябва да действат бързо и в мащаб , каквито досега не са били виждани “ , заяви Виктория Куакуа , вицепрезидент за Източна Азия и Тихия океан в Световната банка .